Public procurement notice: Prior Information Notice Without Call For Competition
Published: 2021-08-11
Buyer: Verohallinto
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tämä asiakirja ei ole ennakkoilmoitus, hankintailmoitus tai tarjouspyyntö, vaan markkinakartoituksena toteutettu tietopyyntö (hankintalaki 1397/2016, 65§).
Tällä tietopyynnöllä on tarkoitus selvittää tekoälyavusteiseen itsepalveluanalytiikkaan liittyviä järjestelmävaihtoehtoja sekä hinta-arvioita / hinnoittelumalleja. Tietopyynnön tavoitteena on saada kattavasti itsepalveluanalytiikan toteuttamiseen sekä käyttöönottoon liittyvää tietoa, jotta mahdollinen tarjouskilpailu voidaan toteuttaa tarkoituksenmukaisesti.
Tämä tietopyyntö ei sido hankintayksikköä tai tietopyyntöön vastanneita toimittajia toteuttamaan hankintaa siten, kuin tässä tietopyynnössä tai tietopyyntöön lähetetyissä vastauksissa on kuvattu.
Päätökset mahdollisen hankintaprosessin käynnistämisestä tai käynnistämättä jättämisestä tehdään markkinakartoituksen jälkeen.
Verohallinto ei maksa korvauksia markkinakartoitukseen ja tietopyyntöön osallistuneille toimittajille.
Verohallinnolla on suomalaisen yhteiskunnan turvaamisessa tärkeä rooli. Keräämme vuosittain yli 50 miljardia euroa verotuloja, joilla ylläpidetään ja kehitetään yhteiskunnan palveluita. Tehtävänämme on suorittaa verotus tarkasti, valppaasti ja ehdottoman tasapuolisesti ja tehdä veroasiat asiakkaille helpoiksi. Verohallinnossa työskentelee lähes 5000 henkilöä ympäri Suomen.
Verohallinto saa jatkuvasti käyttöönsä suuria tietovirtoja, joiden tiedot tulee kyetä analysoimaan nopeasti, tarkasti ja kustannustehokkaasti verotuksen käyttöön. Verohallinnon tavoitteena on hankkia ohjelmisto, joka tukee jatkossa itsepalveluanalytiikkaa ja tekoälyn hyödyntämistä sekä kasvattaa Verohallinnon ydintoiminnan vaikuttavuutta.
Itsepalveluanalytiikkaohjelmiston mahdollisella hankinnalla on tarkoitus tehostaa datan loppukäyttäjien työtä helpottamalla tekoälyavusteisesti esim. suurien maksuaineistojen analysointia ("automaattinen analysointi"). Lisäksi ohjelmiston on tarkoitus tarjota analyytikoille ja muille asiantuntijoille kyvykkyyksiä löytää tarvittava tieto itsenäisesti, tehokkaasti ja tarkasti. Avainsanana on analysoinnin nopeus ilman tarvetta SQL-lauseiden tai kuutioiden käytölle.
Itsepalveluanalytiikka mahdollistaa myös ammattianalyytikoiden työajan vapauttamisen vaativampiin analysointitarpeisiin. Samalla datan loppukäyttäjien ymmärrys tiedosta ja tiedon tarjoamista mahdollisuuksista kasvaa, kun yhä useammalla käyttäjällä on näkymä tietoihin. Lisäksi ohjelmiston kautta tietoja tarvitsevien tahojen on helppo ja nopea päästä kiinni sekä itse tietoihin että tiedon analysointiin ilman ohjelmointikielien tuntemusta.
Itsepalveluanalytiikan avulla loppukäyttäjän on myös mahdollista jakaa tuloksensa / raporttinsa muiden hyödynnettäviksi ja muokattavaksi, ja tekoäly puolestaan mahdollistaa automaattisten löydösten tekemisen satojen miljoonien rivien datamassoista.
Itsepalveluanalytiikan käyttäjäryhminä tulevat olemaan substanssianalyytikot, raportointikehittäjät, datatieteilijät sekä myös muut Verohallinnon työntekijät (ei ammattianalyytikoita) viraston eri yksiköistä.
o Sovittava yhteen keskitetyn käytönvalvonnan kanssa (tällä hetkellä: Log Analytics Workspace ja Storage Account -lokienlähetys)
2. Mikä teistä olisi paras tapa toteuttaa itsepalveluanalytiikkaohjelmiston toteutus- ja käyttöönottovaihe Verohallinnossa? Pyydämme esittämään näkemyksiänne vaihtoehdoista. Voitte yksilöidä ohjelmistonne ja palvelunne tarkemmin tai laittaa palvelukuvauksianne liitteeksi, jos mahdollista.
4. Aikatauluarvionne? Onko aikataululla hinnoitteluvaikutuksia ja jos on, niin millaisia? Onko hankintayksikön suunnittelema aikataulu realistinen ja toteutettavissa oleva?